聞子飛作諫官寄隱直
作者：劉敞
朝代：宋

paragraphs: 玉以二獻珍，金以百鍊精。
錢侯困躓時，詎免時俗輕。
感激生憤勇，辛勤就功名。
居然取高第，自此凌諸生。
諫官近冕旒，地望臨公卿。
報國須薦賢，致君在舉能。
蕭朱尚結綬，張杜猶提衡。
小雅紀伐木，微禽識同聲。
此風久已無，賢者當肯行。
念子早治装，復令世人驚。